ΑΠΟΦΑΣΕΙΣ
Αριθμ. 863
Έγκριση Εσωτερικού Κανονισμού Λειτουργίας
της Μονάδας Διασφάλισης Ποιότητας (ΜΟ.ΔΙ.Π.)
του Πανεπιστημίου Κρήτης.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ
Έχοντας υπόψη:
Α. Τις διατάξεις:
1. Των άρθρων 16, 215 και 223 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141),
2. του Κεφαλαίου ΙΑ’ «Ψηφιακή Διαφάνεια - Πρόγραμμα Διαύγεια» (άρθρα 75-83) του ν. 4727/2020 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184),
3. των άρθρων 5 και 9 του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές δι-
ατάξεις» (Α’ 131),
4. του ν.δ. 87/1973 «περί ιδρύσεως Πανεπιστημίων εις
Θράκην και εις Κρήτην» (Α’ 159), όπως τροποποιήθηκε,
συμπληρώθηκε και ισχύει με το ν.δ. 114/1974 (Α’ 310), τον
ν. 259/1976 (Α’ 25), το π.δ. 296/1973 «Περί καθορισμού
του τίτλου και της έδρας του εν Κρήτη ιδρυθέντος Πανεπιστημίου» (Α’ 239), καθώς και τη λοιπή νομοθεσία περί
ιδρύσεως και μετονομασίας των ακαδημαϊκών μονάδων
του Πανεπιστημίου Κρήτης.
Β. Τα έγγραφα και στοιχεία:
1. Την υπ’  αρ. 7872/12.04.2024 (Υ.Ο.Δ.Δ.  377,
Υ.Ο.Δ.Δ. 411 διόρθ. σφάλμ.) διαπιστωτική πράξη του
Πρύτανη του Ιδρύματος «Εκλογή Πρύτανη και ορισμός
τεσσάρων (4) Αντιπρυτάνεων του Πανεπιστημίου Κρήτης» με τετραετή θητεία από 01.09.2024 έως 31.08.2028.
2. Την υπ’ αρ. 20123/24.09.2024 (ΑΔΑ: 9Δ9Τ469Β7Γ0M7) πράξη συγκρότησης της Συγκλήτου του Πανε-
πιστημίου Κρήτης για το ακαδημαϊκό έτος 2024-2025,
όπως τροποποιήθηκε με την υπ’ αρ. 22211/16.10.2024
(ΑΔΑ: 6ΡΒΤ469Β7Γ-ΔΒ9) πράξη.
3. Την υπ’ αρ. 37277/21.09.2023 πρόσκληση της ΕΘΑΑΕ
για την υποβολή προτάσεων Πιστοποίησης των Εσωτερικών Συστημάτων Διασφάλισης Ποιότητας (ΕΣΔΠ) των
ΑΕΙ και ΑΣΕΙ και συγκεκριμένα το παράρτημα Ε3.3 του
φακέλου πιστοποίησης αναφορικά με τον Εσωτερικό
κανονισμό λειτουργίας της ΜΟ.ΔΙ.Π.
4. Την υπ’ αρ. 16643/25.07.2024 απόφαση του Πρυτανικού Συμβουλίου (λειτουργούντος ως Συμβουλίου Δι-
οίκησης) του Πανεπιστημίου Κρήτης «Τροποποίηση της
υπ’ αρ. 15934/12.11.2018 απόφασης της Συγκλήτου του
Πανεπιστημίου Κρήτης “Δομή, οργάνωση και λειτουργία
του Εσωτερικού Συστήματος Διασφάλισης Ποιότητας
(ΕΣΔΠ) του Πανεπιστημίου Κρήτης” (Β’ 5320), όπως είχε
τροποποιηθεί με την υπ’ αρ. 19574/20.09.2021 απόφαση της Συγκλήτου του Πανεπιστημίου Κρήτης (Β’ 4656),
σύμφωνα με τις διατάξεις του ν. 4957/2022» (Β’ 4619).
5. Την εισήγηση των αξιολογητών της ομάδας εργασίας για την Αρχή 3: Δομή, οργάνωση και λειτουργία
του ΕΣΔΠ, αποτελούμενης από τον Καθηγητή Τμήματος Μαθηματικών και Εφαρμοσμένων Μαθηματικών
Αλέξανδρο Κουβιδάκη, την Καθηγήτρια Παιδαγωγικού
Τμήματος Δημοτικής Εκπαίδευσης Ελένη Βασιλάκη και
τον Αναπληρωτή Καθηγητή της Ιατρικής Σχολής Γεώργιο
Μπερτσιά.
6. Το απόσπασμα πρακτικών της υπ’ αρ. 3ης/15.11.2024
Συνεδρίασης της Μονάδας Διασφάλισης Ποιότητας (ΜΟ.
ΔΙ.Π.) του Πανεπιστημίου Κρήτης.
7. Το κατατιθέμενο σχέδιο Εσωτερικού Κανονισμού
Λειτουργίας της Μονάδας Διασφάλισης Ποιότητας (ΜΟ.
ΔΙ.Π.)του Πανεπιστημίου Κρήτης.
8. Τα πρακτικά της υπ’ αρ. 524ης/21.11.2024 συνεδρίασης της Συγκλήτου του Πανεπιστημίου Κρήτης για το
παρόν θέμα.
9. Το γεγονός ότι από την εφαρμογή των διατάξεων
της παρούσας απόφασης δεν προκαλείται δαπάνη εις
βάρος του κρατικού προϋπολογισμού.
10. Το γεγονός ότι οι διατάξεις της παρούσας απόφασης δεν αφορούν σε διοικητική διαδικασία για την οποία
υπάρχει υποχρέωση καταχώρισης στο ΕΜΔΔ -ΜΙΤΟΣ,
αποφασίζει:
Εγκρίνει τον Εσωτερικό Κανονισμό Λειτουργίας της
Μονάδας Διασφάλισης Ποιότητας (ΜΟ.ΔΙ.Π.) του Πανεπιστημίου Κρήτης, ως εξής:
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
10 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 482
11.02.2025 18:06:08
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 482/10.02.2025
ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΗΣ ΜΟΝΑΔΑΣ ΔΙΑΣΦΑΛΙΣΗΣ ΠΟΙΟΤΗΤΑΣ (ΜΟ.ΔΙ.Π.) ΤΟΥ ΠΑ-
ΝΕΠΙΣΤΗΜΙΟΥ ΚΡΗΤΗΣ.
Άρθρο 1
Αποστολή και λειτουργία της
Μονάδας Διασφάλισης Ποιότητας
1.1 Αποστολή της ΜΟ.ΔΙ.Π. είναι η συνεχής βελτίωση
της ποιότητας του εκπαιδευτικού και ερευνητικού έργου
του Ιδρύματος, καθώς και η αποτελεσματική λειτουργία
και απόδοση των υπηρεσιών του, δια της οργάνωσης,
λειτουργίας και συνεχούς βελτίωσης του Εσωτερικού
Συστήματος Διασφάλισης Ποιότητας (Ε.Σ.Δ.Π.), σύμφωνα
με τις διεθνείς πρακτικές, ιδίως του Ευρωπαϊκού Χώρου
Ανώτατης Εκπαίδευσης, και τις κατευθυντήριες οδηγίες
της Εθνικής Αρχής Ανώτατης Εκπαίδευσης ΕΘ.Α.Α.Ε.),
καθώς και βάσει της κείμενης νομοθεσίας, του Οργανισμού και του Εσωτερικού Κανονισμού του Πανεπιστη-
μίου Κρήτης.
1.2 Το Ε.Σ.Δ.Π. καλύπτει όλο το φάσμα των λειτουργιών
και δραστηριοτήτων του Π.Κ. Ειδικότερα, το πεδίο εφαρμογής του Ε.Σ.Δ.Π. αφορά στην πιστοποίηση του Ε.Σ.Δ.Π.
από την ΕΘ.Α.Α.Ε., στην ακαδημαϊκή πιστοποίηση όλων
των Προγραμμάτων Σπουδών του Πανεπιστημίου Κρήτης και στην εφαρμογή των διαδικασιών διασφάλισης
ποιότητας στις ακαδημαϊκές, ερευνητικές, διοικητικές και
λοιπές υπηρεσιακές μονάδες του, καθώς και στο ανθρώπινο δυναμικό του Ιδρύματος, ήτοι ενδεικτικά:
1.2.1 Στα προγράμματα σπουδών πρώτου, δεύτερου
και τρίτου κύκλου, συμπεριλαμβανομένων των ξενόγλωσσων προγραμμάτων σπουδών,
1.2.2 στα προγράμματα διά βίου μάθησης και εν γένει
την ποιότητα λειτουργίας του Κέντρου Επιμόρφωσης και
Διά Βίου Μάθησης (Κ.Ε.ΔΙ.ΒΙ.Μ.) του Ιδρύματος,
1.2.3 στις επιμέρους ακαδημαϊκές μονάδες του Ιδρύματος, των Σχολών, Τμημάτων και Τομέων,
1.2.4 στην ποιότητα λειτουργίας του Ειδικού Λογαριασμού Κονδυλίων Έρευνας του Ιδρύματος, καθώς και
του Πανεπιστημιακού Κέντρου Έρευνας και Καινοτομίας
(ΠΑ.Κ.Ε.Κ.) και των Ερευνητικών Ινστιτούτων (Ε.Ι.) του,
1.2.5 στην ποιότητα λειτουργίας των επιμέρους ακαδημαϊκών ή ερευνητικών μονάδων, όπως πανεπιστημιακών
κλινικών, πανεπιστημιακών μουσείων και πανεπιστημιακών εργαστηρίων συμπεριλαμβανομένης της παροχής
υπηρεσιών από αυτά,
1.2.6 στην ποιότητα λειτουργίας των διοικητικών υπηρεσιών του Ιδρύματος.
1.3 Τα επιμέρους ζητήματα που αφορούν το Ε.Σ.Δ.Π.
ρυθμίζονται σύμφωνα με την κείμενη νομοθεσία και το
Εγχειρίδιο Ποιότητας του Ε.Σ.Δ.Π. του Π.Κ.
Άρθρο 2
Νομικό Πλαίσιο
Η ΜΟΔΙΠ συγκροτήθηκε αρχικά στις 22 Ιανουαρίου
2009. Με την υπ’ αρ. 16643/2024 (Β’ 4619) απόφαση του
Πρυτανικού Συμβουλίου, λειτουργούντος ως Συμβούλιο
Διοίκησης, καθορίστηκε η σύσταση και λειτουργία της
ΜΟ.ΔΙ.Π. υπό το ισχύον νομοθετικό, κατ’ εφαρμογή του
άρθρου 215 του ν. 4957/2022. Η λειτουργία και δραστηριότητά της διέπονται από α) το πλαίσιο που ορίζουν οι
ανωτέρω αναφερόμενες κανονιστικές και νομοθετικές
διατάξεις, οι διατάξεις που αφορούν το Εσωτερικό Σύστημα Διασφάλισης Ποιότητας και εν γένει η κείμενη
νομοθεσία, β) τον Εσωτερικό Κανονισμό Λειτουργίας του
Πανεπιστημίου Κρήτης και γ) τις διατάξεις του παρόντος.
Η διοικητική της διάρθρωση ρυθμίζεται στον Οργανισμό
του Πανεπιστημίου Κρήτης.
Άρθρο 3
Δομή και Οργάνωση
3.1 Η ΜΟ.ΔΙ.Π. αποτελεί διοικητική δομή του Π.Κ., συστημένη σε επίπεδο αυτοτελούς Τμήματος, με έδρα το
Ηράκλειο, εποπτευόμενη από τον/την Πρύτανη ή τον/
την αρμόδιο Αντιπρύτανη, στον οποίο έχει εκχωρηθεί η
σχετική αρμοδιότητα.
3.2 Η ΜΟΔΙΠ είναι λειτουργικά ανεξάρτητη από τις λοιπές ακαδημαϊκές και διοικητικές μονάδες. Η λειτουργική
ανεξαρτησία της ΜΟΔΙΠ βασίζεται:
- Στην αρχή της αποφυγής σύγκρουσης συμφερόντων
μεταξύ αξιολογητών και αξιολογούμενων.
Για τον λόγο αυτό, η ΜΟΔΙΠ:
- Δεν υπόκειται ιεραρχικά σε άλλες οργανικές μονάδες,
ούτε είναι υπερκείμενη άλλων,
- αναπτύσσει σχέσεις συνεργασίας και ο έλεγχος
(συμμόρφωσης) που ασκεί βασίζεται στις απαιτήσεις
των προτύπων ποιότητας, που έχουν καθοριστεί από
την Εθνική Αρχή Ανώτατης Εκπαίδευσης (ΕΘ.Α.Α.Ε.), το
υφιστάμενο θεσμικό πλαίσιο και τις Αρχές και Κατευθυντήριες Οδηγίες για τη Διασφάλιση Ποιότητας στον
Ευρωπαϊκό Χώρο Ανώτατης Εκπαίδευσης (ESG 2015).
3.3 Η Μονάδα Διασφάλισης Ποιότητας (ΜΟ.ΔΙ.Π.) διαρθρώνεται εσωτερικά από:
3.3.1. Την Επιτροπή Διασφάλισης Ποιότητας
H Επιτροπή Διασφάλισης Ποιότητας συγκροτείται με
απόφαση της Συγκλήτου και αποτελείται από:
α) Τον/την Πρύτανη ή τον/την αρμόδιο/α Αντιπρύτανη,
β) πέντε (5) μέλη Διδακτικού Ερευνητικού Προσωπικού
(Δ.Ε.Π.) της βαθμίδας του/της Καθηγητή/τριας ή Αναπληρωτή/τριας Καθηγητή/τριας, κατόπιν σχετικής εισήγησης
του/της Πρύτανη/νεως,
γ) έναν/μία (1) εκπρόσωπο από κάθε κατηγορία μελών Εργαστηριακού Διδακτικού Προσωπικού (Ε.ΔΙ.Π.),
Ειδικού Εκπαιδευτικού Προσωπικού (Ε.Ε.Π.) και Ειδικού
Τεχνικού Εργαστηριακού Προσωπικού (Ε.Τ.Ε.Π.),
δ) έναν/μία (1) εκπρόσωπο των προπτυχιακών φοιτητών/τριών,
ε) έναν/μία (1) εκπρόσωπο των μεταπτυχιακών φοιτητών/τριών και υποψήφιων διδακτόρων, και
στ) έναν/μία (1) εκπρόσωπο από τους/τις Επισκέπτες/
τριες Καθηγητές/τριες, τους/τις εντεταλμένους/μένες
διδάσκοντες/σκουσες, τους/τις Επισκέπτες/τριες Ερευνητές/τριες και Ερευνητές/τριες επί συμβάσει που απα-
σχολούνται στο Πανεπιστήμιο Κρήτης.
και τα αναπληρωματικά τους μέλη.
Η θητεία της Επιτροπής είναι πενταετής.
Οι εκπρόσωποι των περ. δ. έως στ. αναδεικνύονται σε
ετήσια βάση και έχουν δικαίωμα ψήφου σε θέματα που
σχετίζονται με την ιδιότητά τους.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 482/10.02.2025
Η ανάδειξη εκπροσώπων της κατηγορίας (γ) γίνεται
μέσω προκήρυξης εκλογών και μέσω της χρήσης του
ειδικού πληροφοριακού συστήματος «Ψηφιακή Κάλπη ΖΕΥΣ» η οποία εκδίδεται με σχετική απόφαση της
ΜΟ.ΔΙ.Π. Η ανωτέρω απόφαση λαμβάνεται και η σχετική διαδικασία ολοκληρώνεται σε εύλογο χρόνο πριν
τη λήξη της θητείας εκάστης κατηγορίας εκπροσώπων
και πριν τη λήξη της θητείας του Προέδρου της Ε.Δ.Π.
Η ανάδειξη εκπροσώπων της κατηγορίας (στ) γίνεται
μετά από πρόσκληση εκδήλωσης ενδιαφέροντος προς
τις οικείες κατηγορίες, η οποία εκδίδεται με σχετική
απόφαση της ΜΟ.ΔΙ.Π., όπου και ορίζονται τα κριτήρια και η επιτροπή αξιολόγησης των αιτήσεων των
ενδιαφερόμενων. Η ανωτέρω απόφαση λαμβάνεται
και η σχετική διαδικασία ολοκληρώνεται σε εύλογο
χρόνο πριν τη λήξη της θητείας εκάστης κατηγορίας
εκπροσώπων και πριν τη λήξη της θητείας του Προέδρου της Ε.Δ.Π.
Για την ανάδειξη των εκπροσώπων των κατηγοριών (δ)
και (ε) εφαρμόζονται οι διατάξεις της κείμενης νομοθεσίας. Σε περίπτωση που δεν έχει συγκροτηθεί Συμβούλιο
Φοιτητών, εφαρμόζεται η διαδικασία του προηγούμενου
εδαφίου ως προς την έκδοση απόφασης και πρόσκλησης εκδήλωσης ενδιαφέροντος. Στην περίπτωση αυτή,
η μεν ανάδειξη των προπτυχιακών φοιτητών λαμβάνει
χώρα βάσει κατάταξης, όπως περιγράφεται παρακάτω, η
δε ανάδειξη των μεταπτυχιακών φοιτητών/υποψηφίων
διδακτόρων λαμβάνει χώρα μέσω κλήρωσης.
Ως ελάχιστες προβλεπόμενες προϋποθέσεις συμμετοχής στη διαδικασία και κριτήρια αξιολόγησης τίθενται:
- Για τους προπτυχιακούς φοιτητές να βρίσκονται σε
μεγαλύτερο από το β’ εξάμηνο σπουδών και να μην αποφοιτούν πριν παρέλθει η θητεία τους, και με κριτήριο
αξιολόγησης τον υψηλότερο μέσο όρο αριθμού ECTS
ανά εξάμηνο με διεξαγωγή κλήρωσης σε περίπτωση
ισοβαθμίας,
- για τους μεταπτυχιακούς φοιτητές να βρίσκονται σε
μεγαλύτερο από το α’ εξάμηνο σπουδών και να μην αποφοιτούν πριν παρέλθει η θητεία τους,
- για τους υποψηφίους διδάκτορες να βρίσκονται σε
μεγαλύτερο από το πρώτο έτος σπουδών τους και να μην
αποφοιτούν πριν παρέλθει η θητεία τους στη ΜΟΔΙΠ.
Στις συνεδριάσεις της Επιτροπής μετέχουν χωρίς δικαίωμα ψήφου ο/η Προϊστάμενος/μένη της ΜΟ.ΔΙ.Π. και
ο/η Εκτελεστικός/η Διευθυντής/τρια του Πανεπιστημίου
Κρήτης. Η Επιτροπή Διασφάλισης Ποιότητας υποστηρίζεται γραμματειακά κατά τις συνεδριάσεις της από
υπάλληλο της Υπηρεσίας Διασφάλισης Ποιότητας ο/η
οποίος/α ορίζεται, μαζί με τον/την αναπληρωτή/τρια
του/της, στην απόφαση συγκρότησης της Επιτροπής.
Αρμοδιότητες Επιτροπής Διασφάλισης Ποιότητας
Αρμοδιότητες της Επιτροπής είναι:
1. Η σύνταξη πρότασης για τη δομή και λειτουργία
του Εσωτερικού Συστήματος Διασφάλισης Ποιότητας
(Ε.Σ.Δ.Π.) και η υποβολή της στη Σύγκλητο για την έγκριση και δημοσιοποίησή της στην Εφημερίδα της Κυβερ-
νήσεως,
2. η ανάπτυξη πολιτικής και στρατηγικής για τη διασφάλιση και βελτίωση της ποιότητας σε κάθε είδους
διδακτικό, ερευνητικό και διοικητικό έργο που προσφέρεται από το Α.Ε.Ι. και ιδίως για την ποιότητα:
β.1. Των προγραμμάτων σπουδών πρώτου, δεύτερου
και τρίτου κύκλου, συμπεριλαμβανομένων των ξενόγλωσσων προγραμμάτων σπουδών,
β.2. των προγραμμάτων διά βίου μάθησης και εν γένει
την ποιότητα λειτουργίας του Κέντρου Επιμόρφωσης και
Διά Βίου Μάθησης (Κ.Ε.ΔΙ.ΒΙ.Μ.) του Α.Ε.Ι.,
β.3. των επιμέρους ακαδημαϊκών μονάδων του Α.Ε.Ι.,
Σχολών, Τμημάτων και Τομέων,
β.4. την ποιότητα λειτουργίας του Ειδικού Λογαριασμού Κονδυλίων Έρευνας του Α.Ε.Ι., καθώς και του
Πανεπιστημιακού Κέντρου Έρευνας και Καινοτομίας
(ΠΑ.Κ.Ε.Κ.) και των Ερευνητικών Ινστιτούτων (Ε.Ι.) του,
β.5. την ποιότητα λειτουργίας των επιμέρους ακαδημαϊκών ή ερευνητικών μονάδων, όπως πανεπιστημιακών
κλινικών, πανεπιστημιακών μουσείων και πανεπιστημιακών εργαστηρίων συμπεριλαμβανομένης της παροχής
υπηρεσιών από αυτά,
β.6. την ποιότητα λειτουργίας των διοικητικών υπηρεσιών του Α.Ε.Ι.,
3. η επικαιροποίηση του Ε.Σ.Δ.Π., κατ’ ελάχιστον ανά
πέντε (5) έτη, με στόχο τη συνεχή βελτίωσή του, σύμφωνα με τις εξελίξεις στον Ευρωπαϊκό Χώρο Ανώτατης
Εκπαίδευσης, τις διεθνείς πρακτικές και τις κατευθυντήριες οδηγίες της ΕΘ.Α.Α.Ε.,
4. η κατάρτιση Εγχειριδίου Ποιότητας του Ε.Σ.Δ.Π. και
η υποβολή του προς έγκριση στη Σύγκλητο του Α.Ε.Ι.,
5. η ετήσια εσωτερική αξιολόγηση και ανασκόπηση
του Ε.Σ.Δ.Π.,
6. η συνεργασία με την ΕΘ.Α.Α.Ε. για την εφαρμογή
των κατευθύνσεων και οδηγιών της στο πλαίσιο των
αρμοδιοτήτων της,
7. η άσκηση κάθε άλλης αρμοδιότητας που ανατίθεται
στην Επιτροπή Διασφάλισης Ποιότητας από τον Εσωτερικό Κανονισμό Λειτουργίας του Α.Ε.Ι.,
8. η συγκρότηση ομάδων για την εσωτερική αξιολόγηση των Τμημάτων, των επιμέρους ακαδημαϊκών μο-
νάδων τους και των προγραμμάτων σπουδών τους, μετά
από εισήγηση της Συνέλευσης των Τμημάτων σύμφωνα
με την κείμενη νομοθεσία.
3.3.2. Την Υπηρεσία Διασφάλισης Ποιότητας.
Στην Υπηρεσία Διασφάλισης Ποιότητας της Μονάδας προΐσταται υπάλληλος του Ιδρύματος, ειδικότητας
ή κλάδου που καθορίζεται στον Οργανισμό του Πανεπιστημίου Κρήτης, ο/η οποίος/α ορίζεται με απόφαση
του/της Πρύτανη/νεως με κύριο κριτήριο την εμπειρία,
τη συνάφεια και την εξειδίκευση στις παρεχόμενες από
την Μονάδα υπηρεσίες, βάσει της κείμενης νομοθεσίας
και μέχρι την ολοκλήρωση των διαδικασιών κρίσης και
επιλογής Προϊσταμένων, σύμφωνα με το άρθρο 86 του
Κώδικα Κατάστασης Δημοσίων Πολιτικών Διοικητικών
Υπαλλήλων και Υπαλλήλων Ν.Π.Δ.Δ.
Η Υπηρεσία Διασφάλισης Ποιότητας στελεχώνεται με
διοικητικό προσωπικό του Ιδρύματος με εμπειρία στα
θέματα που σχετίζονται με το αντικείμενό της. Το προσωπικό δύναται να προέρχεται από τακτικό προσωπικό
του Πανεπιστημίου Κρήτης κατηγορίας ΠΕ ή ΤΕ ή και
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 482/10.02.2025
ΔΕ, καθώς και έκτακτο προσωπικό που απασχολείται
δυνάμει σύμβασης εργασίας Ιδιωτικού Δικαίου Ορισμένου Χρόνου ή Έργου, αν το τακτικό προσωπικό του
Πανεπιστημίου Κρήτης δεν επαρκεί για τη στελέχωση
της μονάδας και για την εύρυθμη λειτουργία αυτής. Το
έκτακτο προσωπικό επιλέγεται σύμφωνα με τη διαδικασία του άρθρου 243 του ν. 4957/2022. Η μισθοδοσία
του έκτακτου προσωπικού δύναται να βαρύνει τον προϋπολογισμό έργου/προγράμματος που χρηματοδοτείται
από πόρους της Μονάδας ή ίδιους πόρους του Ειδικού
Λογαριασμού Κονδυλίων Έρευνας (Ε.Λ.Κ.Ε.) του Πανεπιστημίου Κρήτης.
Αρμοδιότητες Υπηρεσίας Διασφάλισης Ποιότητας
Οι αρμοδιότητες της Υπηρεσίας Διασφάλισης Ποιότητας είναι:
- Η εκτέλεση των αποφάσεων και η γραμματειακή υποστήριξη της Επιτροπής Διασφάλισης Ποιότητας,
- η υποβολή εισηγήσεων προς την Επιτροπή και η
προετοιμασία υλικών για τη λήψη σχετικών αποφάσεων,
- η συνεργασία με την ΕΘ.Α.Α.Ε. και η υποστήριξη των
διαδικασιών εσωτερικής και εξωτερικής αξιολόγησης και
πιστοποίησης του Α.Ε.Ι., των επιμέρους ακαδημαϊκών και
ερευνητικών μονάδων του και των προγραμμάτων σπουδών πρώτου, δεύτερου και τρίτου κύκλου, συμπεριλαμ-
βανομένων των ξενόγλωσσων προγραμμάτων σπουδών
και προγραμμάτων συνεργασίας, των προγραμμάτων
διά βίου μάθησης σύμφωνα με τον ν. 4653/2020 (Α’ 12),
- η ανάπτυξη, διαχείριση και παρακολούθηση του
Ε.Σ.Δ.Π. του Α.Ε.Ι. και ιδίως η πραγματοποίηση της εσωτερικής αξιολόγησης σύμφωνα με το εγχειρίδιο ποιότη-
τας του Ε.Σ.Δ.Π.,
- ο συντονισμός και η υποστήριξη των διαδικασιών του
Α.Ε.Ι. και των επιμέρους μονάδων του κατά την εφαρμογή της διασφάλισης ποιότητας,
- η συλλογή και επεξεργασία στοιχείων από όλες τις
ακαδημαϊκές και ερευνητικές μονάδες, καθώς και τις
διοικητικές υπηρεσίες του Α.Ε.Ι. που αφορούν στην
εφαρμογή της διασφάλισης ποιότητας του συνόλου των
δραστηριοτήτων του Α.Ε.Ι.,
- η δημοσιοποίηση στον ιστότοπο του ιδρύματος των
στοιχείων σχετικά με την πιστοποίηση, την εσωτερική
και εξωτερική αξιολόγηση του Α.Ε.Ι. και των επιμέρους
μονάδων του,
- η ευθύνη για την συμπλήρωση των τιμών των δεικτών
στο πλαίσιο κατάρτισης της ετήσιας έκθεσης επιτευγμάτων για την κατανομή της ετήσιας τακτικής επιχορήγη-
σης του Α.Ε.Ι., σύμφωνα με το άρθρο 16 του ν. 4653/2020,
- η ευθύνη για την ενημέρωση του πληροφοριακού
συστήματος της ΜΟ.ΔΙ.Π., καθώς και του Ολοκληρωμένο
Πληροφοριακό Εθνικό Σύστημα Ποιότητας (ΟΠΕΣΠ) της
ΕΘ.Α.Α.Ε. με τα δεδομένα ποιότητας του Ιδρύματος και
η ανάπτυξη διαλειτουργικότητας με αυτό,
- η άσκηση κάθε άλλης αρμοδιότητας που καθορίζεται
στον Οργανισμό του Α.Ε.Ι. και σχετίζεται με το αντικείμενο της ΜΟ.ΔΙ.Π.
Η περιγραφή των θέσεων εργασίας, των αρμοδιοτήτων, και των προσόντων του προσωπικού της ΜΟ.ΔΙ.Π
Π.Κ. αποτυπώνονται στο Εγχειρίδιο Ποιότητας του ΕΣΔΠ
του Ιδρύματος.
Άρθρο 4
Πόροι Μονάδας Διασφάλισης Ποιότητας
Η χρηματοδότηση της Μονάδας Διασφάλισης Ποιότητας (ΜΟ.ΔΙ.Π.) του Πανεπιστημίου Κρήτης παρέχεται
μέσω του τακτικού προϋπολογισμού και προϋπολογισμού δημοσίων επενδύσεων του Ιδρύματος καθώς και
από τον Ειδικό Λογαριασμό Κονδυλίων Έρευνας (Ε.Λ.Κ.Ε.)
του Πανεπιστημίου Κρήτης, και από Εθνικά, Ευρωπαϊκά
ή Διεθνή Προγράμματα.
Η Διοίκηση του Πανεπιστημίου Κρήτης μεριμνά για την
παροχή των αναγκαίων υποδομών και πόρων προκειμένου να επιτυγχάνεται η εύρυθμη λειτουργία του Εσωτε-
ρικού Συστήματος Διασφάλισης Ποιότητας (Ε.Σ.Δ.Π.),
συμπεριλαμβανομένου του πληροφοριακού συστήματος διαχείρισης των δεδομένων ποιότητας της ΜΟ.ΔΙ.Π.,
καθώς και η απρόσκοπτη εφαρμογή και υλοποίηση της
Πολιτικής Διασφάλισης Ποιότητας του Ιδρύματος.
Άρθρο 5
Ομάδες Εσωτερικής Αξιολόγησης (ΟμΕΑ)
5.1 Σε κάθε ακαδημαϊκό Τμήμα/Μονοτμηματική Σχολή
συγκροτείται Ομάδα Εσωτερικής Αξιολόγησης (ΟμΕΑ)
για το συντονισμό και την υλοποίηση των διαδικασιών
της εσωτερικής αξιολόγησης του/της Τμήματος/Μονοτμηματικής Σχολής, της εξωτερικής αξιολόγησης/πιστο-
ποίησης του/της Τμήματος/Μονοτμηματικής Σχολής,
των επιμέρους ακαδημαϊκών μονάδων που λειτουργούν
σε αυτό/ή και όλων των Προγραμμάτων Σπουδών που
διοργανώνονται αυτοτελώς από αυτό/ή.
5.2 Οι αρμοδιότητες της ΟμΕΑ είναι οι ακόλουθες:
5.2.1 Σχεδιάζει και οργανώνει τις διαδικασίες εσωτερικής αξιολόγησης του/της Τμήματος/Μονοτμηματι-
κής Σχολής και εξωτερικής αξιολόγησης/πιστοποίησης
των προπτυχιακών, μεταπτυχιακών και διδακτορικών
προγραμμάτων σπουδών κ.ά. σε συνεργασία με κάθε
αρμόδιο όργανο.
5.2.2 Οργανώνει και παρακολουθεί τη συμπλήρωση
των ερωτηματολογίων αξιολόγησης μαθημάτων και διδασκόντων από τους φοιτητές.
5.2.3 Ανατροφοδοτεί τα μέλη του/της Τμήματος/Μονοτμηματικής Σχολής (φοιτητές και διδάσκοντες) για τα
αποτελέσματα της αξιολόγησης σύμφωνα με τις κατευθυντήριες οδηγίες της ΜΟΔΙΠ.
5.2.4 Καταχωρεί τα δεδομένα ποιότητας στο Πληροφοριακό Σύστημα της ΜΟΔΙΠ (ΠΣ ΜΟΔΙΠ) σε συνεργασία
με τη ΜΟΔΙΠ.
5.2.5 Συντάσσει τις αναγκαίες προτάσεις και αναφορές
που απαιτούνται για την εσωτερική/εξωτερική αξιολόγηση του/της Τμήματος/Μονοτμηματικής Σχολής και την
πιστοποίηση εκάστου προγράμματος.
5.2.6 Διαμορφώνει τα Σχέδια Δράσης και παρακολουθεί την υλοποίηση των παρατηρήσεων των αξιολογητών
του/της Τμήματος/Μονοτμηματικής Σχολής και εκάστου
προγράμματος σε συνεργασία με κάθε αρμόδιο όργανο.
5.2.7 Εισηγείται για τη στοχοθεσία και την Πολιτική Ποιότητας του/της Τμήματος/Μονοτμηματικής Σχολής στη
Συνέλευση της μονάδας με βάση το πλαίσιο του ΕΣΔΠ
που έχει υιοθετήσει το Ίδρυμα.
5.2.8 Επικοινωνεί και συνεργάζεται με τη ΜΟΔΙΠ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 482/10.02.2025
Μεριμνά για την δημοσιοποίηση στον ιστότοπο του/
της Τμήματος/Μονοτμηματικής Σχολής, των εκθέσεων
πιστοποίησης και αξιολόγησής του καθώς και των αντίστοιχων εκθέσεων των Προγραμμάτων Σπουδών και
κάθε άλλης σχετικής πληροφορίας.
5.3 Η ΟΜΕΑ κάθε Ακαδημαϊκού Τμήματος/Μονοτμηματικής Σχολής συγκροτείται, κατόπιν εισήγησης της
ακαδημαϊκής μονάδας, με απόφαση της Επιτροπής Διασφάλισης Ποιότητας της ΜΟΔΙΠ εντός του μηνός Ιου-
λίου, σύμφωνα με τις κείμενες διατάξεις, προκειμένου
να είναι δυνατή η λειτουργία της από 1η Σεπτεμβρίου.
Αποτελείται από:
(1) 3 μέλη ΔΕΠ
(2) 1 μέλος ΕΔΙΠ ή ΕΤΕΠ
(3) 1 μέλος του Διοικητικού Προσωπικού
(4) 1 εκπρόσωπο προπτυχιακών φοιτητών
(5) 1 εκπρόσωπο μεταπτυχιακών φοιτητών/υποψηφίων διδακτόρων και τα αντίστοιχα αναπληρωματικά
μέλη τους.
Η θητεία των μελών των περιπτώσεων (α), (β) και (γ)
της ΟμΕΑ και των αναπληρωματικών τους είναι τριετής.
Η θητεία των εκπροσώπων των προπτυχιακών φοιτητών/τριών και των μεταπτυχιακών/διδακτορικών φοι-
τητών/τριών είναι ετήσια.
5.4 Για την εκπροσώπηση των προπτυχιακών φοιτητών/τριών το τακτικό μέλος και το αναπληρωματικό
μέλος υποδεικνύεται από το Συμβούλιο Φοιτητών/τριών. Αν το Συμβούλιο Φοιτητών/τριών δεν υφίσταται ή
δεν υποδείξει φοιτητή/φοιτήτρια τότε επιλέγονται και
οι δύο (2) εκπρόσωποι (τακτικό και αναπληρωματικό
μέλος) μετά από ανοικτή διαδικασία πρόσκλησης προς
όλους/ες τους/τις φοιτητές/τριες που βρίσκονται σε μεγαλύτερο από το β’ εξάμηνο σπουδών και οι οποίοι/ες
έχουν τουλάχιστον ένα έτος μέχρι να ολοκληρώσουν τις
σπουδές τους με κριτήριο επιλογής τη συγκέντρωση του
μεγαλύτερου αριθμού ECTS ανά εξάμηνο φοίτησης. Αν
το τακτικό μέλος απωλέσει καθ’ οποιονδήποτε τρόπο τη
φοιτητική ιδιότητα, πριν τη λήξη της θητείας στην ΟμΕΑ,
η διαδικασία ανάδειξης τακτικού και αναπληρωματικού
μέλους επαναλαμβάνεται. Σε περίπτωση που μόνον
το αναπληρωματικό μέλος απωλέσει καθ’ οιονδήποτε
τρόπο τη φοιτητική ιδιότητα πριν τη λήξη της θητείας,
λαμβάνει χώρα διαδικασία ανάδειξης αναπληρωματικού
μέλους.
5.5 Για την εκπροσώπηση των μεταπτυχιακών φοιτητών/τριών/υποψηφίων διδακτόρων το τακτικό μέλος
και το αναπληρωματικό μέλος υποδεικνύεται από το
Συμβούλιο Φοιτητών/τριών. Αν το Συμβούλιο Φοιτητών/τριών δεν υφίσταται ή δεν υποδείξει μεταπτυχι-
ακό/ή φοιτητή/φοιτήτρια τότε επιλέγονται και οι δύο
(2) εκπρόσωποι (τακτικό και αναπληρωματικό μέλος)
μετά από ανοικτή διαδικασία πρόσκλησης, η οποία
για τους μεν μεταπτυχιακούς φοιτητές/τριες λαμβάνει
χώρα προς όλους/ες όσους βρίσκονται σε μεγαλύτερο
από το α’ εξάμηνο σπουδών και με κριτήριο επιλογής
τη συγκέντρωση του μεγαλύτερου αριθμού ECTS ανά
εξάμηνο φοίτησης, για τους δε υποψηφίους διδάκτορες
μετά από ανοικτή διαδικασία πρόσκλησης προς όλους/
ες όσους έχουν ολοκληρώσει το πρώτο έτος σπουδών
και έχουν καταθέσει όλες τις προβλεπόμενες εκθέσεις
προόδου. Αν το τακτικό μέλος αποφοιτήσει ή απωλέσει
καθ’ οποιονδήποτε τρόπο τη φοιτητική ιδιότητα, πριν
τη λήξη της θητείας στην ΟμΕΑ, η διαδικασία ανάδειξης τακτικού και αναπληρωματικού μέλους επαναλαμ-
βάνεται. Σε περίπτωση που μόνον το αναπληρωματικό
μέλος αποφοιτήσει ή απωλέσει καθ’ οιονδήποτε τρόπο
τη φοιτητική ιδιότητα πριν τη λήξη της θητείας, λαμβάνει
χώρα διαδικασία ανάδειξης αναπληρωματικού μέλους.
5.6 Διαδικασία προσκλήσεων προς το Συμβούλιο
Φοιτητών/τριών και όλους/ες τους/τις φοιτητές/τριες
γίνεται το μήνα Μάιο κάθε ακαδημαϊκού έτους από τον
Πρόεδρο του Τμήματος/Κοσμήτορα της Μονοτμηματικής, με προθεσμία 15 ημερών για την ανταπόκριση των
ενδιαφερομένων και δημοσιοποιείται με ανάρτηση στην
ιστοσελίδα του Τμήματος/Μονοτμηματικής Σχολής.
Η ΟμΕΑ συγκροτείται και λειτουργεί νόμιμα έστω και
αν δεν έχουν υποδειχθεί/επιλεγεί οι εκπρόσωποι των
προπτυχιακών/μεταπτυχιακών φοιτητών/τριών και υποψηφίων διδακτόρων, υπό την προϋπόθεση ότι έχουν
λάβει χώρα οι προβλεπόμενες διαδικασίες πρόσκλησης
από την πλευρά των αρμοδίων οργάνων του Π.Κ.
5.7 Η συγκρότηση και λειτουργία ΟμΕΑ στο πλαίσιο
διατμηματικών/διιδρυματικών προγραμμάτων σπουδών
ρυθμίζεται σύμφωνα με τα Ειδικά Πρωτόκολλα Συνεργασίας/Μνημόνια Συνεργασίας που συνάπτονται μετα-
ξύ των συνεργαζόμενων Τμημάτων/Μονοτμηματικών
Σχολών/Ιδρυμάτων.
5.8 Η συγκρότηση και λειτουργία ΟμΕΑ για άλλες ακαδημαϊκές και ερευνητικές μονάδες λαμβάνει χώρα στο
πλαίσιο της προβλεπόμενης από την κείμενη νομοθεσία
αξιολόγησης και πιστοποίησής τους.
Άρθρο 6
Εισηγητές/Αξιολογητές
6.1 Η ΜΟ.ΔΙ.Π. ορίζει εισηγητή/αξιολογητή στο πλαίσιο
των παρακάτω:
6.1.1. για τον έλεγχο της τήρησης των βασικών απαιτήσεων των προτύπων της ΕΘ.Α.Α.Ε. για την πιστοποίηση
των Προγραμμάτων Σπουδών, όπου αυτή απαιτείται,
6.1.2. για την εσωτερική αξιολόγηση των Προγραμμάτων Σπουδών,
6.1.3. για τον έλεγχο της τήρησης των βασικών απαιτήσεων των προτύπων της ΕΘ.Α.Α.Ε. για την πιστοποίηση
των Μονάδων/Οντοτήτων του Ιδρύματος όπου αυτή
απαιτείται,
6.1.4. για την εσωτερική αξιολόγηση Μονάδων/Οντοτήτων του Ιδρύματος όπου αυτή απαιτείται,
6.1.5. για την εσωτερική αξιολόγηση σχεδίων δράσης/
εκθέσεων παρακολούθησης όπου απαιτούνται.
6.2 Ο εισηγητής/αξιολογητής επιλέγεται από:
6.2.1 μέλη ΔΕΠ της ΜΟΔΙΠ,
6.2.2 μέλη ΔΕΠ/ερευνητές άλλων ακαδημαϊκών Τμημάτων/Ερευνητικών Κέντρων της ημεδαπής,
Συμπληρωματικά, υπάρχει δυνατότητα ορισμού εξωτερικών εισηγητών/αξιολογητών εγνωσμένου κύρους
από Ιδρύματα της αλλοδαπής.
6.3 Αρμοδιότητα του εισηγητή/αξιολογητή είναι η συμπλήρωση των εντύπων (κατάσταση ευρημάτων, έντυπο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 482/10.02.2025
Δ.4.2. κ.α.) που περιγράφονται στις επιμέρους Οδηγίες
και η κατάθεσή τους, μαζί με τυχόν προβλεπόμενη εισήγηση, στη ΜΟ.ΔΙ.Π.
Άρθρο 7
Κριτήρια αξιολόγησης και πιστοποίησης
Τα κριτήρια αξιολόγησης και πιστοποίησης και οι δείκτες ποιότητες και επιτευγμάτων ορίζονται σύμφωνα με
τον ν. 4653/2020, τις σχετικές υπουργικές αποφάσεις και
εν γένει τις εκάστοτε ισχύουσες διατάξεις.
Το Πανεπιστήμιο Κρήτης μπορεί να προβλέπει και να
εφαρμόζει επιπρόσθετα κριτήρια σε περίπτωση που
αυτό κριθεί αναγκαίο.
Άρθρο 8
Εκπαίδευση για την Ποιότητα
8.1. Στρατηγικές εκπαίδευσης του προσωπικού σχετικά
με τη διασφάλιση ποιότητας.
Η ΜΟ.ΔΙ.Π., στο πλαίσιο της εκπλήρωσης της αποστολής της και για την καλύτερη άσκηση των αρμοδιοτήτων
της, δύναται να υιοθετεί και να προβαίνει στην υλοποίηση στρατηγικών εκπαίδευσης του προσωπικού της ή να
ενθαρρύνει αυτές σχετικά με τη διασφάλιση ποιότητας
όπως ενδεικτικά σε:
8.1.1. Εισαγωγικά Σεμινάρια
8.1.α.1. Οργάνωση εισαγωγικών σεμιναρίων για νέα
μέλη του προσωπικού.
8.1.α.2. Παροχή γενικών πληροφοριών σχετικά με τη
διασφάλιση ποιότητας και τη σημασία της στην εκπαιδευτική διαδικασία.
8.1.2. Εξειδικευμένα Εκπαιδευτικά Προγράμματα
8.1.β.1. Ανάπτυξη εξειδικευμένων προγραμμάτων εκπαίδευσης για τις διάφορες θέσεις εργασίας.
8.1.β.2. Συμπερίληψη θεμάτων όπως οι διαδικασίες
αξιολόγησης, η συλλογή δεδομένων και η ανάλυση αποτελεσμάτων.
8.1.3. Συνεχιζόμενη Επιμόρφωση
8.1.γ.1. Διοργάνωση τακτικών σεμιναρίων και ημερίδων για την ενημέρωση του προσωπικού σχετικά με τις
νέες τάσεις και πρακτικές στη διασφάλιση ποιότητας.
8.1.γ.2. Ενθάρρυνση συμμετοχής σε εξωτερικά συνέδρια και εκδηλώσεις.
8.1.4. Συνεργασία με Ειδικούς
8.1.δ.1. Πρόσκληση ειδικών στον τομέα της διασφάλισης ποιότητας για την εκπαίδευση του προσωπικού.
8.1.δ.2. Δημιουργία δικτύων συνεργασίας με άλλες
μονάδες ποιότητας για την ανταλλαγή εμπειριών και
βέλτιστων πρακτικών.
Άρθρο 9
Δημοσιοποίηση Πληροφοριών
9.1. Για λόγους διαφάνειας, δημοσιοποίησης και προβολής των θεμάτων διασφάλισης ποιότητας λειτουργεί η
ιστοσελίδα της ΜΟ.ΔΙ.Π. Π.Κ. στον δικτυακό τόπο https://
modip.uoc.gr. Στον εν λόγω δικτυακό τόπο, ο οποίος ενημερώνεται συνεχώς, αναρτώνται σημαντικές ανακοινώσεις,
εκθέσεις αξιολόγησης και πολιτικές που σχετίζονται με τη
λειτουργία της Μονάδας κ.α., κατόπιν έγκρισης από την
Επιτροπή Διασφάλισης Ποιότητας ή τα αρμόδια όργανα.
Ο δικτυακός τόπος της ΜΟ.ΔΙ.Π. αναφέρει αναλυτικά και
τους τρόπους επικοινωνίας του κοινού με την Μονάδα, στο
πλαίσιο της ανατροφοδότησης και της υποβολής ερωτήσεων που σχετίζονται με τις δημοσιευμένες πληροφορίες.
9.2. Ανακοινώσεις της ΜΟ.ΔΙ.Π. με το περιεχόμενο που
περιγράφεται ανωτέρω, δύνανται να δημοσιεύονται
επιπροσθέτως στον κεντρικό δικτυακό τόπο και μέσα
κοινωνικής δικτύωσης του Π.Κ.
9.3. Κατά τη δράση της ΜΟ.ΔΙ.Π. υιοθετεί και εφαρμόζει ισχυρή πολιτική προστασίας των προσωπικών δεδο-
μένων, συμμορφούμενη με τις επιταγές της κείμενης ευρωπαϊκής και εθνικής νομοθεσίας. Κάθε δημοσιοποίηση
προσωπικών δεδομένων ή πληροφοριών που ενδέχεται
να παραβιάσουν την ιδιωτικότητα οποιουδήποτε ατόμου
ή να βλάψουν τη φήμη της Μονάδας ή του Πανεπιστημίου Κρήτης απαγορεύεται.
Άρθρο 10
Τροποποίηση Εσωτερικού
Κανονισμού Λειτουργίας
10.1. Ο παρών Εσωτερικός Κανονισμός Λειτουργίας
τροποποιείται με απόφαση Συγκλήτου, όποτε αυτό είναι
απαραίτητο προκειμένου οι διατάξεις του να συνάδουν με
την κείμενη νομοθεσία, τις κατευθυντήριες της ΕΘ.Α.Α.Ε.,
τις κανονιστικές αποφάσεις των αρμοδίων οργάνων του
Π.Κ., καθώς και με τις εξελισσόμενες ανάγκες στο πλαίσιο
της παροχής εκπαιδευτικού έργου από το Ίδρυμα.
10.2. Κατά τη διαδικασία τροποποίησης του παρόντος,
συγκεντρώνονται δεδομένα -στο πλαίσιο της ανατροφοδότησης- από όλα τα μέλη της Μονάδας. Ανάλογα με τις
ανάγκες, ενδέχεται να οργανωθούν συναντήσεις για τη
συζήτηση προτάσεων και βελτιώσεων. Με την ολοκλήρωση της διαδικασίας, οι προτεινόμενες αλλαγές υπο-
βάλλονται προς έγκριση στο αρμόδιο συλλογικό όργανο.
10.3. Ο τροποποιημένος Κανονισμός αναρτάται στην
ιστοσελίδα της Μονάδας και κοινοποιείται σε όλα τα
μέλη της πανεπιστημιακής κοινότητας, προκειμένου να
διασφαλιστεί ότι όλοι είναι ενήμεροι για τις νέες διαδικασίες και πολιτικές.
Άρθρο 11
Ισχύς και εφαρμογή του κανονισμού
11.1 Ο Εσωτερικός Κανονισμός Λειτουργίας της Μονάδας Διασφάλισης Ποιότητας τίθεται σε ισχύ από την
ημερομηνία δημοσίευσής του στην Εφημερίδα της Κυβερνήσεως και δεσμεύει το σύνολο του προσωπικού
της ΜΟ.ΔΙ.Π. και κάθε μέλος Δ.Ε.Π., Ε.ΔΙ.Π., Ε.Τ.Ε.Π. και
φοιτητή που συμμετέχουν στα συλλογικά όργανα αυτής.
11.2 Η παρακολούθηση της εφαρμογής του Κανονισμού γίνεται μέσω τακτικών ελέγχων και αξιολογήσε-
ων. Σε περίπτωση μη συμμόρφωσης ή παραβίασης των
διαδικασιών, ενεργοποιούνται οι προβλεπόμενες από
την κείμενη νομοθεσία και τον Εσωτερικό Κανονισμό
Λειτουργίας του Π.Κ. διαδικασίες.
Η απόφαση αυτή να δημοσιευθεί στην Εφημερίδα της
Κυβερνήσεως.
Ρέθυμνο, 31 Ιανουαρίου 2025
Ο Πρύτανης
ΓΕΩΡΓΙΟΣ ΚΟΝΤΑΚΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 482/10.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200482.pdf | Tokens: 31179]